Mys. — Pergamon — sh. aft. 263 BC — IvP II p.507 cf. — OGIS 266
Region: Asia Minor — Mysia [Kaïkos], Pergamon

[αξ]ιωματα α επεχ[ωρη]σεν ευμενης φιλεταιρο[υ τοις] [ε]μ φιλεταιρειαι στρατιωταις και τοις εν ατταλειαι [σ]ιτου τιμην αποτινειν του μεδιμνου δραχμας τεσσ[αρ]ας οινου του μετρητου δραχμας τεσσαρας. υπερ του ενιαυτου οπως αν αγηται δεκαμηνος εμβολιμον δε ουκ αξει. υπερ των τον αριθμον αποδοντων τον κυριον και γενομενων απεργων οπως το οψωνιον λαμβανωσι του προειργασμενου χρονου. υπερ ορφανικων οπως αν οι αγχιστα γενους λαμβανωσιν η ωι αν απολιπηι. υπερ τελων οπως αν η ατελεια υπαρχηι η εν τωι τεταρτωι και τεσσαρακοστωι ετει. εαν τις απεργος γενηται η παραιτη[σ]ηται αφιεσ[θ]ω και ατελης εστω εξαγων τα αυτου υπαρχοντα. υπ[ερ] του οψωνιου ου ωμολογησεν της τετραμηνου ινα δοθηι [το ο]μολογον και μη υπολογιζεσθω εις το οψωνιον. υπερ των λευ[--]νων οπως και τον σιτον λαβωσιν του χρονου ου και τον στεφανον. τον ορκον δε και την ομολογιαν αναγραψατω εις στηλας λιθι[ν]ας τεσσαρας και αναθετω μιαμ μεν εμ περγαμωι εν τωι της αθηνας ιερωι μιαν δε εγ γρυνειωι μιαν δε εν δηλωι μιαν δε εμ μιτυληνηι εν τωι του ασκληπιου. ορκος ον ωμοσεν παραμονος και οι ηγεμονες και οι υφ αυτους στρατιωται οι οντες εμ φιλεταιρειαι τηι υπο την ιδην και πολυλαος και οι υφ αυτον ηγεμονες και στ[ρα]τιωται οι οντες εν ατταλειαι και αττινας ιππαρχης και οι υφ αυτον ιππεις και ολωιχος και οι υφ αυτον τραλεις ομνυω δια γην ηλιον ποσειδω δημητρα αρη αθηναν αρειαν και την ταυροπολον και τους αλλους θεους παντας και πασας διαλυομαι απο του [βε]λτιστου προς ευμενη τον φιλεταιρου και ευνοησω αυτωι και [τοις ε]κεινου και ουκ επιβ[ο]υλ[ευ]σω ευμενει τωι φιλεταιρου ουδε οπλα [υπενα]ντια θησομαι [ου]δ εγκαταλειψω ευμενη αλλα μαχουμαι [υπερ α]υτου και των πραγματων των εκεινου εως ζωης και θανα[του. παρ]εξομαι δε και την αλλην χρειαν ευνοως και απροφασι[σ]τως μετα πασης προθυμιας εις δυναμιν ειναι την εμην. εαν τε τινα αισθανωμαι επι[β]ουλευοντα ευμενει τωι φιλεταιρο[υ] [η α]λλο τι πρασσοντα εναντιον εκεινωι η τοις πραγμασιν αυτο[υ ου]κ επιτρεψω εις δυναμιν ειναι την εμην και εξαγγελω πα[ραχρ]ημα η ως αν ταχιστα [δ]υνωμαι τον τουτων τι ποιουντα [ευμε]νει τωι φιλεταιρου η ον αν υπολαμβανω ταχιστα τουτωι [εμφανι]ειν. διαφυλαξω δε και εαν τι παραλαβω παρ αυτου η πολιν η φρου[ριον η ν]αυς η χρηματα η αλλο ο αμ μοι παραδοθηι και αποδωσω ορθως [και] δικαιως ευμενει τωι φιλεταιρου η ωι αν ουτος προστασσηι ποιουντος [αυτ]ου τα ωμολογημενα. ου ληψο[μ]αι δε παρα των εναντιων ουδε γραμμ[ατα ο]υδε πρεσβευτην προ[σ]δεξομ[α]ι ουτε αυτος αποστελω προς αυτους εαν τε τις ενεγκηι μοι τα τε γραμματ ανοισω κατεσφραγισμενα και τον ενεγκοντα αναξω ως αν ταχιστα δυνωμαι προς ευμενη τον φιλεταιρου η πρ[ο]ς ον αν υπολαμβανω ταχιστ [α]υτωι εμφανιειν προς τουτο[ν] αναξω και ανοισω. ουδε κακοτεχνησω περι τον ορκον τουτον ουθεν ουτε τεχνηι ουτε παρευρεσει ουδεμιαι. παραλυω δε και ευμενη το[ν] ατταλου του ορκου και τους μεθ αυτου ομωμοκ[ο]τας συντελεσθεντων των ωμολογημενων. ευορκουντι μεμ μοι και εμμενοντι εν τηι προς ευμενη τον φιλεταιρου ευνοιαι ευ ειη και αυτωι και τοις εμοις ει δ εφιορκοιην και παραβαινοιμι τι των ωμολογημενων [ε]ξωλης ε[ιην] και αυτος και γενος το απ εμου. ορκος ευμενους ομνυω 0[ια γ]ην ηλιον ποσειδω απολλω δημητρα αρη αθηναν αρειαν και την [ταυροπο]λον και τους αλλους θεους παντας και πασας ευνοησω παραμ[ονωι] και τοις ηγεμοσι και τοις αλλοις τοις εμμισθοις τοις εν τηι στρατηι[αι] τηι εμ φιλεταιρειαι τηι υπο την ιδην υπο παραμονον ταχθεισ[ι]ν και αρκητι και τοις υφ αυτον φρουροις και φιλωνιδηι και τοις αμισθοις τοις [σ]υνομωμοκοσι τουτοις και τοις τουτων πασι και πολυλαωι και τοις [ηγ]εμοσι και τοις αλλοις στρατιωταις τοις υφ αυτον τασσομενοις [εν α]τταλειαι πασι και πεζοις και ιππευσι και τραλεσιν εως αν [συν η]μιν στρατευωνται και ουκ επιβουλευσω ουδε αλλος δι εμ[ου] [ουθεις. ο]υδε προδωσω υπεναντιωι ουθενι ουτε αυτους ουτε αυτω[ν τα] [πραγματα] τουτων ουδε τους υπο του κοινου αιρεθεντας τροπωι ου[θενι] [ουδε παρε]υρεσει ου[δε]μιαι ουδε [οπλ]α εναντια θησομαι ουδε [---].